HIRDETMÉNY

óvodai jelentkezésre, beíratásra

Az A FÓTI RÓMAI KATOLIKUS EGYHÁZKÖZSÉG GONDVISELÉS ÓVODÁJA (OM: 032823)

A 2023/2024-ES NEVELÉSI ÉVRE TÖRTÉNŐ   
ÓVODAI JELENTKEZÉS ÉS BEÍRATÁS KAPCSÁN AZ ALÁBBIAKRÓL TÁJÉKOZTATJA A TISZTELT SZÜLŐKET:

|  |
| --- |
| **AZ ÓVODÁBA TÖRTÉNŐ BEIRATKOZÁS IDEJE** |
| **2023. május 10-11-12. 8 – 16 óra között**  **HELYE: Gondviselés Óvoda, 2151 Fót, Szeberényi u. 1.** |
| A BENYÚJTOTT JELENTKEZÉSI LAP ÉS A BEIRATKOZÁS ADATAI ALAPJÁN A FELVÉTELRŐL SZÓLÓ DÖNTÉSRŐL **2023. május 31-ig**  KAPNAK ÉRTESÍTÉST A SZÜLŐK. |

A JELENTKEZÉSI LAP A [www.gondviselesovoda.hu](http://www.gondviselesovoda.hu) HONLAPON LETÖLTHETŐ.

Szerepi Imréné

óvodavezető

**Szülői tájékoztató az óvodai felvétellel, beiratkozással kapcsolatban**

*A nemzeti köznevelésről szóló 2011. évi CXC tv.* (a továbbiakban: Nkt.) *8. § (2) bekezdése* szerint:

***A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.*** *A szülő - tárgyév április 15. napjáig benyújtott - kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, különös méltánylást érdemlő esetben, újabb kérelem alapján annak az évnek az augusztus 31. napjáig, amelyben a gyermek az ötödik életévét betölti a Kormány rendeletében kijelölt szerv (a továbbiakban: felmentést engedélyező szerv) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja. Ha az eljárásban szakértőt kell meghallgatni, csak az óvodavezető vagy a védőnő, továbbá tartós gyógykezelés alatt álló gyermek esetében az Eütv. 89. §-a szerinti általános járóbeteg-szakellátásban, vagy az Eütv. 91. §-a szerinti általános fekvőbeteg-szakellátásban részt vevő szakorvos rendelhető ki. Tartós gyógykezelés alatt álló gyermek esetében a kérelem a tárgyév április 15. napja után is benyújtható. Az eljárás időtartama ötven nap.*

*Ez a kötelezettség a 2023. évben azokra a gyermekekre vonatkozik, akik 2020. augusztus 31-ig születtek.*

*A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet* (a továbbiakban: EMMI rendelet) *20. § (1) bekezdése* szerint:

*Az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal*

*a) közleményt vagy hirdetményt tesz közzé a saját honlapján,*

*b) közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon, valamint*

*c) tájékoztatja az óvoda működésének helye szerinti települési önkormányzatot, amennyiben a fenntartó nem települési önkormányzat.*

A Gondviselés Óvoda, mint körzettel nem rendelkező óvoda a városból és a környező településekről is fogad növendékeket. Nyitott mindazon családok számára, akik elfogadva az intézmény szellemiségét, gyermeküket keresztény szellemiségű óvodai nevelésben kívánják részesíteni.

A jelentkezési lap azon adatok megadását kéri a szülőktől, mely adatokat az *EMMI rendelet 89. § (3) bekezdése* szerinti felvételi előjegyzési naplóban rögzíteni szükséges, vagy az esetleges túljelentkezés esetén a felvételi döntés meghozatala során az elbírálás alapjául szolgálnak. A jelentkezési lap mellé szükséges csatolni a plébánosi ajánlást, amennyiben rendelkezésre áll.

A gyermekek felvételéről az óvodavezető hoz döntést, melyről a beiratkozás utolsó napját követő harmincadik napig írásban tájékoztatja a szülőt a jelentkezési lapon, a beíratás alkalmával megadott címen.

**A JELENTKEZÉS, BEIRATKOZÁS NEM JELENT AUTOMATIKUS FELVÉTELT AZ ÓVODÁBA!**

A felvétel elutasítása esetén az értesítés kézhezvételét követően 15 naptári napon belül a szülő/törvényes képviselő a fenntartó képviselőjének címzett (Selmeczi Zoltán főigazgató - Egyházmegyei Katolikus Iskolák Főhatósága; 2600 Vác, Migazzi Kristóf tér 1.) indoklással ellátott fellebbezési kérelmet nyújthat be az óvodavezetőhöz, melyről a fenntartó 8 (nyolc) naptári napon belül hoz másodfokú döntést.

Az óvodavezető felvételi döntése alapján, vagy a fenntartó fellebbezés alapján hozott másodfokú döntése alapján kerül sor a gyermekek óvodai jogviszonyának létrehozására.

Az óvodai beiratkozáskor be kell mutatni:

* **a gyermek nevére kiállított személyazonosságot igazoló hatósági igazolványokat (személyi igazolvány vagy útlevél, lakcímkártya), továbbá**
* **a szülő személyazonosságát igazoló hatósági igazolványokat és lakcímet igazoló hatósági igazolványát (személyi igazolvány vagy vezetői engedély vagy útlevél és lakcímkártya)**
* **a gyermek keresztlevelét**

**A gyermek adószáma és TAJ száma is rögzítésre kerül a beiratkozás által a Köznevelés Információs Rendszerében.**

Az a szülő vagy törvényes képviselő, aki a szülői felügyelete vagy gyámsága alatt álló óvodai nevelésben való részvételre kötelezett gyermekét kellő időben az óvodába nem íratja be, szabálysértést követ el (a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § (1) a) pontja alapján).

Amennyiben a napi négy órában óvodai nevelésre kötelezett gyermek az óvodakötelezettségét külföldön teljesíti, a szülő köteles arról a beiratkozás idejének jogszabályban előírt utolsó határnapját (május 20.) követő tizenöt napon belül, azaz 2023. június 4-ig írásban értesíteni az Oktatási Hivatalt. Ez a kötelezettség a szülőt akkor is terheli, ha gyermeke már óvodai jogviszonyban áll és óvodakötelezettségét a jövőben külföldön teljesíti. Ez esetben előzetesen köteles értesíteni az óvodavezetőt.

Jelentkezési lap – Óvodai felvétel iránti kérelem

(A kért adatok nem hozhatók illetéktelen tudomására)

Alulírott ………………………………………………………………………………... kérem gyermekem óvodai felvételét.

GYERMEK NEVE:

Születési helye, ideje:

Állampolgársága:

TAJ száma:

Testvérek száma és életkora:

Lakóhelye:

Tartózkodási helye:

Anyja neve (leánykori név):

Állampolgársága:

Lakóhelye:

Tartózkodási helye:

Munkahely neve és címe (amennyiben munkahely címe alapján kéri gyermeke óvodai elhelyezését):

Telefon (mobil), E-mail cím::

Apja neve: …………………………………

Állampolgársága: ...…………………………………………………………………………..

Lakóhelye: ………………………………………………...……………….…...…………….

Tartózkodási helye: ……......………………………………………….….…...……………..

Munkahely neve és címe (amennyiben munkahely címe alapján kéri gyermeke óvodai elhelyezését):

Telefon (mobil), E-mail cím:

A felvételi kérelem rövid indoklása:

Nyilatkozom arról, hogy a Gondviselés Óvoda lelkiségét elfogadom. Vállalom, hogy az intézmény katolikus értékrendjét tiszteletben tartom, és gyermekemmel betartatom (reggeli imát mondanak, étkezés előtt - után imádkoznak, hitoktatás, intézményi misén, keresztúton… rész vesznek stb.).

A gyermek vallása: (a megfelelő beírandó).

A gyermek meg van-e keresztelve? Igen Nem (a megfelelő aláhúzandó)

A keresztelés helye, ideje:

Büntetőjogi felelősségem tudatában az alábbiakról nyilatkozom:

A szülői felügyeleti jogot közösen gyakorolják a szülők: igen nem (a megfelelő aláhúzandó)

**Tudomásul veszem, hogy a szülői felügyeleti jog közös gyakorlása esetén a hatályos jogszabály szerint a gyermekem óvodába járásával, neveltetésével kapcsolatos döntésekben a szülők egyetértése szükséges, így a jelen óvodai jelentkezéshez is. Nyilatkozom, hogy a jelen jelentkezési lap a szülői felügyeleti jogot gyakorló másik szülő egyetértésével kerül benyújtásra.**

Rendszeres gyermekvédelmi kedvezményben részesül-e: igen nem (a megfelelő aláhúzandó)

3 vagy több gyermekes kedvezményre jogosult vagyok: igen nem (a megfelelő aláhúzandó)

A pedagógiai szakszolgálat által kiadott **sajátos nevelési igényre** vagy **beilleszkedési, magatartási, tanulási nehézségre** vonatkozó szakértői véleménnyel rendelkezik-e a gyermek: igen nem (a megfelelő aláhúzandó)

Halmozottan hátrányos helyzetű-e a gyermek: igen nem (a megfelelő aláhúzandó)

Tartós beteg gyermeket nevel: igen nem (a megfelelő aláhúzandó)

Jelenleg jár-e bölcsődébe? igen nem (a megfelelő aláhúzandó)

Ha igen, akkor a bölcsőde neve és székhelye:

A gyermek kötelező felvételét biztosító óvodájának neve:

címe:

Jelenleg jár-e óvodába? igen nem (a megfelelő aláhúzandó)

Ha igen, akkor az óvoda neve és székhelye:

Megjegyzés:

Kelt.:

Szülő/törvényes képviselő aláírása

Záradék:

A felvételi és előjegyzési naplóba……………...sorszámon bejegyeztem.

Kelt.:

óvodavezető